רק עשרה חודשים לקח לחוקרי המחלקה לחקירות שוטרים (מח"ש) לסגור את אחד התיקים החמורים שהגיעו לשולחנה: חשד לאונס של צעירה פלסטינית בתחנת משטרה בירושלים. מספר החשודים הפוטנציאלים היה ידוע, גם מקום הימצאם בזמן האירוע, זהותם ועיסוקם — שוטרים. הצעירה נבדקה בפוליגרף ונמצאה דוברת אמת, היו גם עדויות שהתיישבו עם דבריה. ועדיין התיק נסגר, לא בשל חוסר אשמה או חוסר ראיות, אלא בשל עילה תמוהה: "עבריין לא נודע".